OzLabs/hebrew-wiki-articles huggingface dataset:
מטריאכאנטוזאורוס

־
מטריאכאנטוזאורוס (שם מדעי: Metriacanthosaurus) הוא סוג של דינוזאור טורף ממשפחת המטריאכאנטוזאוריים ובו מין יחיד Metriacanthosaurus parkeri. המטריאכאנטוזאורוס הוא תרופוד ופירוש שמו הוא "לטאה בעלת מפרש בינוני". הוא חי בסוף תקופת היורה מלפני כ-160 מיליון שנה. מאובנים שלו נמצאו באנגליה. הוא נתגלה לראשונה ב-1923 ואורכו הממוצע כ-6 מטרים.

==בתרבות הפופולרית==
*בסדרת סרטי פארק היורה, שם המטריאכאנטוזאורוס מוזכר בגרסה מ-1993. שמו רשום על אחד הבקבוקונים בחדר הקירור של העוברים, אותם גונב נדרי. המטריאכאנטוזאורוס נראה גם בסרט עולם היורה בתוך מחשב, אך אינו מופיע על המסך.
*המטריאכאנטוזאורוס מופיע בסדרת המשחקים היפנית "מלך הדינוזאורים", ובמשחקי המחשב Jurassic World Evolution, במשחק ״בעולם היורה״ וב-Jurassic World Evolution 2.

==קישורים חיצוניים==

קטגוריה:מטריאכאנטוזאוריים
קטגוריה:דינוזאורים שחיו ביורה תיכון באירופה
מערכת דינמית

מושך לורנץ שנוצר במחקר של מתנד לורנץ, הוא דוגמה למערכת דינמית.]]

מערכת דינמית היא מערכת שבה קיימת פונקציה המתארת את מיקומה של נקודה במרחב הסביבה כתלות בזמן, כמו בעקומה פרמטרית. דוגמאות לכך כוללות את המודלים המתמטיים המתארים את התנודה של מטוטלת, זרימת מים בצינור, תנועה אקראית של חלקיקים באוויר ומספר הדגים בכל אביב באגם . ההגדרה הכללית ביותר מאחדת כמה מושגים במתמטיקה כגון משוואות דיפרנציאליות רגילות ותאוריה ארגודית על ידי מתן אפשרות בחירות שונות של מדידה של המרחב והזמן. זמן יכול להימדד במספרים שלמים, במספרים ממשיים או מרוכבים או יכול להיות עצם אלגברי כללי יותר, שמאבד את הזיכרון של המקור הפיזי שלו, והמרחב עשוי להיות יריעה או קבוצה מתמטית, ללא צורך במרחב-זמן חלק מבנה שהוגדר עליו.

כהגדרה מתמטית, מערכת דינמית היא מרחב טופולוגי <math>X</math> שיש עליו פעולה רציפה, במתכונת של מערכת הומיאומורפיזמים <math>T_{t} : X \rightarrow X</math> כך ש-<math>T_{t}\circ T_{t'} = T_{t+t'}</math>. הפעולות <math>T</math> מתארות התקדמות של הנקודות במרחב עם הזמן, כאשר הנקודה <math>x</math> מגיעה בזמן <math>t</math> למקום <math>T_{t}(x)</math>. מערכות דינמיות מופיעות בתחומים רבים של האנליזה המתמטית, ויש להן יישומים בכל תחומי המדע.

מערכות דינמיות קלאסיות מתארות תנועה <math>x(t)=(x_1(t),\dots,x_n(t))</math> במרחב האוקלידי <math>\mathbb{R}^n</math> המוכתבת על ידי מערכת של משוואות דיפרנציאליות <math>\frac{dx_i}{dt} = f_i(x_1,\dots,x_n)</math>. שמורה של מערכת כזו היא פונקציה <math>H : \mathbb{R}^n \rightarrow \mathbb{R}</math> שעבורה <math>\sum_{i}\frac{\partial H}{\partial x_i}x_i = 0</math>; אם <math>H(x(0))=0</math>, אז <math>H(x(t))=0</math> לכל <math>t</math>, כך שהמערכת מוגבלת למשטח <math>H=0</math>.

בדינמיקה סימבולית, אוסף הסדרות האינסופיות <math>\Sigma ^ {\mathbb{Z}}</math> מעל אלפבית סופי <math>\Sigma</math> מצויד בטופולוגית המכפלה, ובאופרטור הזזה <math>T\colon ((x_i)_{i\in \mathbb{Z}}) \mapsto ((x_{i + 1})_{i\in \mathbb{Z}})</math>, ולכן מהווה מערכת דינמית בדידה. תת-הזזה היא תת-קבוצה סגורה <math>X\subseteq \Sigma^{\mathbb{Z}}</math> של אוסף הסדרות האינסופיות מעל אלפבית סופי <math>\Sigma</math> (ביחס לטופולוגית המכפלה) שהיא סגורה גם תחת <math>T,T^{-1}</math>.

==קישורים חיצוניים==

* 
* [http://www.scholarpedia.org/article/Dynamical_systems מערכות דינמיות], סקולרפדיה

*
קאטו טקאקי

קאטו טקאקי (ביפנית: 加藤 高明; 3 בינואר 1860 - 28 בינואר 1926) היה פוליטיקאי יפני וראש הממשלה היפנית ה-24. ידוע גם בשם קאטו קומיי.

==ראשית חייו==
קאטו נולד בשם האטורי סוקיצ'י, בסמוך לעיר נגויה, בנו השני של סמוראי ממשפחת טוקוגאווה. בגיל 13 אימץ אותו קאטו בונהיי, והוא קיבל את שם המשפחה שלו. הוא למד משפטים באוניברסיטת טוקיו, וסיים ראשון בכיתתו, עם התמחות במשפט אנגלי. לאחר סיום לימודיו הוא עבד בזאיבצו מיצובישי, ונשלח מטעם החברה ללונדון למשך שנתיים. עם שובו ליפן ב-1885 התמנה קאטו לסגן מנהל המשרדים הראשיים של מיצובישי בטוקיו. הוא נשא לאישה את הרוג'י, בתו של נשיא מיצובישי, ב-1886.

==קריירה פוליטית==
קאטו הפך ב-1887 למזכירו האישי של אוקומה שיגנובו, אז שר החוץ היפני, וסייע לו בעריכת החוזים הבלתי שוויוניים. לאחר מכן היה מנהל משרד הבנקאות במשרד האוצר.

הוא התמנה לשגריר יפן בבריטניה ב-1894, והמשיך בתפקיד זה עד 1899. בשנה לאחר מכן, התמנה לתפקיד שר החוץ, בממשלתו הרביעית של איטו הירובומי. במהלך עבודתו כשגריר בבריטניה ובמשרד החוץ, סייע קאטו בהנחת היסודות לברית האנגלו-יפנית, שנחתמה ב-1902. עוד באותה שנה קיבל קאטו מושב בבית הנבחרים בדיאט של יפן, מטעם מחוז קוצ'י.

קאטו התמנה פעם נוספת לתפקיד שר החוץ ב-1906, בממשלתו של סיונג'י קינמוצ'י, אך התפטר זמן קצר לאחר מכן, בשל התנגדותו להלאמת מערכת הרכבות של יפן, אותה אישר הקבינט. למשך זמן מה נותר קאטו ללא תפקיד, עד ששב לבריטניה בתור שגריר ב-1908. הוא קיבל את עיטור מסדר מיכאל הקדוש וג'ורג' הקדוש, וזכה למוניטין כמדינאי מוצלח. הוא שימש שר חוץ פעם נוספת בכהונתו השלישית של קאצורה טרו ובכהונתו השנייה של אוקומה.

קאטו היה שר החוץ של יפן עם פרוץ מלחמת העולם הראשונה, והוא החליט להצטרף אליה לצד מדינות ההסכמה, החלטה לה התנגדו הגנרו. בנוסף, קאטו עורר תקרית בינלאומית ב-1915, כשהגיש לסין את מסמך עשרים ואחת הדרישות, שבו הגדיר את האינטרסים הפוליטיים והכלכליים של יפן בסין.

==ראש הממשלה==
ב-1915 הצטרף קאטו לבית האצילים של הדיאט, על פי צו קיסרי. הוא היה לנשיא מפלגת קנסייקאי בשנה לאחר מכן, משרה שהתאימה לו לאור התנגדותו לגנרו, תמיכתו בחוקה ושאיפתו להרחיב את זכות הבחירה.

קאטו התמנה לתפקיד ראש ממשלת יפן ב-1924 והחזיק בתפקיד עד מותו ב-1926. ממשלתו זכתה לכינוי "ממשלת שלוש המפלגות החוקתיות," שכן היא הורכבה מקואליציה של שלוש מפלגות שתמכו בחוקה. קאטו העביר ב-1925 את חוק הבחירות הכלליות, שהעניק זכות בחירה לכל הגברים מעל גיל 25. הוא אף אשרר את החוק לשמירה על השלום, שנועד לדכא התארגנויות פוליטיות קיצוניות, והביא לנורמליזציה ביחסי ברית המועצות-יפן.

קאטו נפטר במשרדו מדלקת ריאות ב-28 בינואר 1926, בגיל 66.

==קישורים חיצוניים==

* 
* 

קטגוריה:ראשי ממשלת יפן
קטגוריה:שרי החוץ של יפן
קטגוריה:שגרירים בממלכה המאוחדת
קטגוריה:שגרירי יפן

קטגוריה:בוגרי אוניברסיטת טוקיו
קטגוריה:יפנים שנולדו ב-1860
קטגוריה:יפנים שנפטרו ב-1926
התנועה למען ארץ ישראל טובה

התנועה למען ארץ ישראל טובה היא עמותה (מלכ"ר) התנדבותית א-פוליטית, שבראשה עמד השופט מיכה לינדנשטראוס (לימים מבקר המדינה) אשר פעלה בישראל לאורך שנות השמונים והתשעים של המאה ה-20.

התנועה הוקמה על ידי גרעין מהעיר חיפה ששם לעצמו מטרה להצביע על נקודות אור חיוביות בחברה הישראלית. פעילות התנועה כללה אירועי הוקרה, פעילות התנדבותית בקהילה, ומתן פרס הוקרה לדמויות תורמות בחברה הישראלית. בין הזוכים במהלך השנים: מנחם אלון, שולמית כצנלסון, אורי לופוליאנסקי וצבי השביט.

בשנת 1991 זכתה התנועה בפרס יושב-ראש הכנסת לאיכות החיים על תרומתה "לקידום ועידוד הסבלנות, הסובלנות, הכבוד וההבנה ההדדיים והשכנות הטובה, בחינוך ובמעשה, קידום שלטון החוק, ערכי הדמוקרטיה והשמירה על זכויות האדם".

==הערות שוליים==

קטגוריה:זוכי פרס יו"ר הכנסת
קטגוריה:ישראל: עמותות
חמש דקות של גן עדן

חמש דקות של גן עדן (באנגלית: Five Minutes of Heaven) הוא סרט בריטי-אירי בבימויו של אוליבר הירשבייגל, על פי תסריט של גיא היברט. החלק הראשון משחזר את ההרג ההיסטורי של ג'ים גריפין בן ה-19 על ידי אליסטר ליטל בן ה-17 בשנת 1975, והחלק השני מתאר מפגש דמיוני בין אליסטר ואחיו של ג'ים, ג'ו 33 שנים מאוחר יותר.

==עלילה==
הסרט נפתח בלורגאן שבצפון אירלנד בשנת 1975 בתקופת הצרות. בצפון אירלנד שוררת מתיחות רבה, כאשר הצבא הרפובליקני האירי שם לו למטרה את נאמני הכתר הבריטי אשר מבצעים פעולות נקם כנגד קתולים אותם הם מזהים כרפובליקנים מיליטנטיים. אליסטר ליטל, צעיר פרוטסטנטי בן 17, אשר מנהיג תא בכוח המתנדבים מאלסטר, משתוקק להיות פעיל בעימותים. הוא וחבורתו מקבלים אור ירוק להרוג אדם קתולי צעיר בשם ג'יימס גריפין, כתגמול ואזהרה לאחרים. כאשר הפעולה יוצאת לדרך הם מגיעים במכונית גנובה אל היעד, וג'ו גריפין - אחיו הצעיר בן השמונה שמשחק בכדור על המדרכה - צופה באימה כיצד אחיו נהרג. אליסטר הולך לכלא למשך 12 שנים, בעוד משפחת גריפין מתפרקת כולה, אמו של ג'ו מאשימה אותו על כך שעמד מן הצד ולא עשה דבר להגנת אחיו.

בשנת 2005 שלושים ושלוש שנים לאחר הרצח, הסכם שלום נחתם בצפון אירלנד, אליסטר ליטל וג'ו גריפין בדרך להיפגש, מול המצלמה של תוכנית בטלוויזיה, במטרה להתפייס. אליסטר ליטל ריצה את עונשו, ובכלא אף הפך לפעיל פיוס ומטיף לשלום ודו קיום, אבל ג'ו גריפין לא מגיע לפגישה במטרה ללחוץ יד. ללא ידיעת צוות ההפקה, הוא מתכוון לרצוח את רוצח אחיו במהלך הפגישה המצולמת, על מנת לזכות בחמש דקות של גן עדן. עם זאת, הוא הופך להיות רגשי ממש לפני הפגישה ודורש להסיר את המצלמות, דבר המאיים להכשיל את הפרויקט.

לאחר מכן, אליסטר ליטל מסכים להיפגש עם גריפין בבית הישן של האחרון. גריפין מנסה לדקור את ליטל וקופץ עליו מאחור. ליטל מתמודד עם גריפין, ושניהם נופלים דרך החלון, ובסופו של דבר הם שוכבים יחד על המדרכה בחוץ. השניים נפצעים.

זמן קצר לאחר מכן, גריפין משתתף בקבוצת תמיכה. הוא חולק עם הקבוצה את רצונו להיות אבא טוב לבנותיו והוא בוכה. בסופו של דבר, הוא מתקשר לליטל להודיע לו, "אנחנו סיימנו".

==שחקנים==
*אליסטר הצעיר - מארק דוידסון
*אנדי - דיארמוד נויס 
*אמו של אליסטר - ניב קיוזאק
*סטיוארט - מתיו מק'אלחיני 
*דייב - קונור מק'נייל 
*אביו של אליסטר - פול גארט 
*ג'ו הצעיר - ניל קווין 
*ג'ים - ג'רארד ירדן 
*אמו של ג'ו - פאולה מק'פטריג' 
*ג'ו בבגרותו - ג'יימס נסביט 
*נהגו של ג'ו - בארי מק'אבוי 
*אליסטר בבגרותו - ליאם ניסן 
*נהגו של אליסטר - ריצ'רד אור 
*מיכאל - ריצ'רד דורמר 
*דוד - יונתן הרדן

==ההשראה לסרט==
הסיפור המתואר בסרט הוא סיפור שהתרחש במציאות וכל פרטיו מדויקים אך הפגישה הדמיונית לא התרחשה מעולם, בביקורו בישראל התראיין אליסטר ליטל (הפעיל כיום למען השלום וסיום סכסוכים מקומיים) לעיתונות הישראלית וסיפר:"במציאות עדיין לא נפגשנו - אני לא חושב שאנחנו מוכנים לזה. אבל כן נוצר בינינו קשר דרך היברט. אני הייתי יושב עם אתו ארבע או חמש שעות ומספר, ואז הוא היה הולך אל ג'ו ונותן לו לקרוא את זה. אני מצדי הייתי מקבל את מה שהוא סיפר. זה נמשך שנתיים. אבל בנוסף לזה הייתי שומע, בפעם הראשונה, מה הוא חושב על החוויות שלי מאז הרצח, והוא היה שומע מה אני חושב על החיים שלו. חשוב לציין ששנינו הסכמנו שאין כאן עניין של מחילה ושל פיוס. אבל היה שינוי, ואני חושב שזה היה שינוי חיובי".

==קישורים חיצוניים==

קטגוריה:סרטי 2009
קטגוריה:סרטי טלוויזיה בריטיים
קוריתוזאורוס

השוואה של קוריתוזאורים לאדם
קוריתוזאורוס (שם מדעי: Corythosaurus) הוא סוג של דינוזאור ממשפחת ההדרוזאוריים שחי באזור אמריקה הצפונית של ימינו לפני 76 מיליון שנים, לקראת סוף תקופת הקרטיקון.

== מאפיינים ==
מרבית מאובניו של הקוריתוזאורוס התגלו בארצות הברית ובקנדה. פירוש שמו הוא "לטאת קסדה" והשם ניתן לו בזכות הכרבולת שעל ראשו שהזכירה קסדה.

בעבר תוארו שבעה מיני קוריתוזאורוס, אך מחקר שערך פיטר דודסון ב-1975 מצא שההבדלים בין המינים היו למעשה גיוון ביולוגי טבעי שנבעו מגורמים כמו גיל או זוויג (זכר או נקבה). כיום רק מין אחד נותר סיווג תקף והוא Corythosaurus casuarius.

לקוריתוזאורוס הייתה בליטה קרנית דמוית כרבולת על ראשו, ובעזרתה השמיע קולות לחבריו בעדר. כמו שאר ההדרוזאוריים היה לקוריתוזאורוס מקור שטוח דמויי-ברווז שעימו תלש צמחים, אותם לעס בלחייו שבחלק האחורי של הפה, שהיו מצוידות במאות שיניים טוחנות. אורכו הגיע לכעשרה מטרים ומשקלו לכארבע טונות.

==בתרבות==
הקוריתוזאורוס נראה בסרט פארק היורה 3, בו עדר הכולל גם פרטי פרזאורולופוסים נמלטים מהחבורה שנמלטת מרפטורים רודפים. הוא מופיע גם בפארק היורה: העולם האבוד על גיליון אחד. בנוסף הוא נראה גם במשחקי מחשב של הסדרה, כמו פארק היורה 3: בניית פארק, Jurassic Park: Operation Genesis, עולם היורה: המשחק, Jurassic World Evolution 2 וJurassic World Evolution. 

בנוסף נראים מספר פרטים בסדרות רכבת הדינוזאורים, דינו דן והדינוזאורים!.
==קישורים חיצוניים==

<gallery widths=140 heights=140>
קובץ:Corythosaurus3.jpg|איור
קובץ:Corythosaurus casuarius head.png|איור ראש
קובץ:Corythosaurus Hendrickx2.jpg|גולגולת
קובץ:Carnegie Corythosaurus.jpg|שלד
קובץ:The origin and evolution of life, on the theory of action, reaction and interaction of energy (1917) (14763818964).jpg|מאובן
קובץ:Corythosaurus intermedius ROM.jpg
</gallery>

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1914
קטגוריה:לאמבאוזאוריים
קטגוריה:קנדה: פלאונטולוגיה
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי ברנום בראון
קטגוריה:מאובני טקסונים שתוארו ב-1914
בריוניקס

בריוניקס (שם מדעי: Baryonyx) הוא סוג דינוזאור תרופוד ממשפחת הספינוזאוריים.

== מאפיינים ==
לבריוניקס היו שיניים קטנות, צרות ומחודדות בצורת חרוט. אלה הן שיניים המזכירות את שיני התנינים או הדולפינים של ימינו. הן שימשו לתפיסת טרף חלקלק, כמו דגים.

הבריוניקס תואר בשנת 1986 על ידי הפלאונטולוגים הבריטים אנג'לינה מילנר (Angela Cheryl
Milner) ואלן ג'ק צ'אריג (Alan Jack Charig).

בעבר הסוג איברוספינוס (Iberospinus) נחשב למין בסוג זה אך ב-2022 הוא הופרד לסוג עצמאי.

ארכו של הבריוניקס היה כ-10 מטרים, והוא חי באירופה ובעיקר באנגליה לפני 120 מיליון שנים בתור הקרטיקון אם כי בעבר סברו שהוא חי בתור היורה.

==בתרבות הפופולרית==
*הבריוניקס מופיע בעידן הקרח 3 בתור הטורף הענקי רודי שגדול יותר מהטירנוזאורוס והוא חובר לסמור באק (שהוציא לו שן תמורת עינו). הוא מופיע גם בסרט ההמשך בהופעה בודדת. הבריוניקס האמיתי היה קטן ממנו בהרבה (ואולם קרוב משפחתו, הספינוזאורוס היה הדינוזאור הטורף הגדול ביותר מעולם).
*בריוניקס מצוי בסרטי פארק היורה (למעט השני) אך כשהוא נראה בתוך מפה, מוזכר או נצפה באינטרנט. הבריוניקס נראה על המסך בסרט עולם היורה: נפילת הממלכה, שם פרט שחודר דרך תעלה, מתקיף את פרנקלין וקלייר בתוך חדר מחשבים, אך הם לוכדים אותו בפנים. מאוחר יותר כמה בריוניקסים נתפסים ומובאים לספינה אך משוחררים. בעולם היורה: עולם חדש נראים מספר בריוניקסים שנכלדו בשוק המלטזי ואחד מהם מצליח להשתחרר מהכלבים שלו, תוקף את ריין דלאקורט השרוע על הרצפה והורג אותו. בסדרה עולם היורה: מחנה הקרטיקון נראים שלושה פרטים המהווים איום על החבורה וכנראה הורגים את האפ, אך לאחר שאחד מהם נהרג בידי טיפני ומיטש השניים הנותרים טורפים את טיפני ובהמשך טורפים צייד בשם ריד. בהמשך אחד הבריוניקסים מנסה לטרוף את ברנדון אך משותק בידי רוקסי והשני נשלט בידי שכיר החרב האוק אך נהרג במאבק בטירנוזאורוסית. הבריוניקס מופיע במשחקי מחשב של הסדרה, כמו Jurassic World Evolution, Jurassic World Evolution 2 ועוד והמשחק Ark: Survival Evolved.
*הוא מוזכר בגרף בסדרה הכוכב דינוזאור בהשוואה לקרובו הספינוזאורוס, אשר ניזון לא רק מדגים.
*הוא מוזכר גם בסדרה מפלצות חוזרות לתחייה גם כקרובו של הספינוזאורוס.
*בריוניקס מוזכר בתוכנית ה-BBC "Dino Stampede".
*פרטי בריוניקס נראים בסדרה "Dink, the Little Dinosaur".
*כמו כן נראים פרטי בריוניקס במשחקי המחשב מלך הדינוזאורים ובמשחק "Savage Quest".
*בנוסף הוא מופיע בסדרה הדינוזאורים!.

==קישורים חיצוניים==

* 

== גלריה ==
איור של בריוניקס
בריוניקס
טופר של בריוניקס

קטגוריה:בעלי חיים שתוארו ב-1986
קטגוריה:טקסונים שתוארו בידי אנג'לה מילנר
קטגוריה:ספינוזאוריים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:מאובני טקסונים שתוארו ב-1986
רמת א-תיה

מיקום רמת א-תיה בחצי האי סיני (מסומן בצהוב)
רמת א-תיה (בערבית: هضبة التيه), או מדבר א-תיה, היא רמה גירנית רחבת ידיים במרכז חצי האי סיני. מבחינה מורפולוגית מהווה רמת א-תיה המשך של המישורים הגדולים של החלק הצפוני מזרחי של מרכז סיני, אף שהיא נבדלת מהם בכך שהיא חרוצה בערוצי נחלים עמוקים יחסית ובכך שבחלקים ממנה, בעיקר המערביים, קיימים ריכוזים של מקורות מים.

==גבולות==
גבולה הצפוני של רמת א-תיה אינו ברור ויש המרחיבים את תחומה וכוללים בה את כל מישורי מרכז סיני ועד לשוליים הדרומיים של הר הנגב. עם זאת, הגבול המקובל הוא תווי דרב אל-חג' (דרך החוגגים) החוצה את מרכז סיני ממעבר המיתלה, דרך נח'ל ועד ראס א-נקב הסמוך לאילת.
גבולה הדרומי של הרמה הוא חד וברור; זהו מצוק א-תיה (ג'בל א-תיה) שאורכו הוא עשרות קילומטרים וגובהו היחסי מעל מישורי הרמה הוא כ-300-400 מטר.
הגבול המערבי הוא קו המצוק הסמוך למישור החוף של מפרץ סואץ. מצוק זה איננו רצוף והוא נקטע על ידי הנחלים היורדים מהרמה אל הים ויוצרים בחלק מהמקומות קניונים עמוקים.
הגבול המזרחי הוא קו המגע שבין הרמה הגירנית ובין אזור חוף מפרץ אילת המורכב מאבן חול ומסלעי יסוד. קו זה נמצא כ-10-15 קילומטר מהחוף ואיננו ברור לכל אורכו.

==מבנה הרמה==
אופייה הכללי של רמת א-תיה הוא במה גירנית שטוחה ומישורית בעלת שיפוע מתון מדרום לצפון. שיאי הרמה נמצאים בדרומה; ג'בל א-ד'לל (1,606 מטר) וראס ג'נינה (1,626 מטר), וסמוכים למצוק א-תיה. הרמה מורכבת בעיקר מסלעי גיר וחוואר מ"תצורת ציחור" (גיל קוניאק) וכוללת גבעות משאר רבות של קירטון מתקופת סנון. תופעת נוף בולטת היא הרי המשאר המצויים בייחוד בחלקים המערביים והדרומיים של הרמה.

הנחלים במערב רמת א-תיה מתחתרים בקווי שבר ויוצרים קניונים. הבולטים שבהם: ואדי פוקיה, ואדי א-שאלאלה וואדי אבו ג'עדה. נחלים אלו מתחתרים בתחילת דרכם בסלעי גיר מתצורת ציחור, לאחר מכן בסלעי גיר מתצורת גרופית ולעיתים הם אף מעמיקים ומגיעים להתחתרות באבן חול מעידן הקרטיקון התחתון. שפכיהם נמצאים במישור החוף של מפרץ סואץ. ההתחתרות בתצורת גרופית יוצרת במקרים רבים בריכות בקניונים ואלו אוגרים מי שיטפונות ומי נביעות במשך זמן רב ומהווים מקור מים לאוכלוסייה ולמקנה.

==לקריאה נוספת==
* מדריך ישראל, סיני וחבל עזה, הוצאת כתר ומשרד הביטחון – ההוצאה לאור, 1979, עמ' 117-108

==הערות שוליים==

קטגוריה:סיני: גאוגרפיה
Overexposed

Overexposed הוא אלבום האולפן הרביעי של להקת הפופ רוק האמריקאית מארון 5.

האלבום הוקלט בשנת 2011 ויצא לראשונה ב-22 ביוני 2012. חברי הלהקה מספרים כי האלבום הזה יהיה האלבום הכי 'פופי' של הלהקה. ב-26 ביוני 2012 האלבום יצא באופן רשמי.

האלבום קיבל ביקורות מעורבות והגיע למקום השני במצעד האלבומים האמריקאי בילבורד 200, כשמכר בארצות הברית 222,000 עותקים ולמקום השני במצעד האלבומים הבריטי כשמכר בבריטניה 38,000 עותקים.

==רקע==
גיטריסט הלהקה, ג'יימס ולנטיין, מספר כי התוצאות של האלבום האחרון, "Hands All Over", היו מאכזבות, ושהאלבום החדש ייצא מוקדם יותר ממה שתוכנן במקור. ולנטיין גילה גם ש"זה יהיה האלבום ה'פופי' ביותר שלנו אי פעם, ולא התביישנו ללכת על זה".

תהליך יצירת האלבום החל במשך סיבוב ההופעות האחרון, בו חברי הלהקה החלו לכתוב חומרים לאלבום החדש, וגם לקחו חומרים שנשארו להם עוד מהקלטת האלבום הקודם.

לאחר ההצלחה של הסינגל האחרון, "Moves Like Jagger" שבו עבדו עם יוצרים מבחוץ, החליטו חברי הלהקה לנסות את זה גם עם האלבום החדש, ולעבוד עם יוצרים ומפיקים שלא עבדו איתם בעבר, כמו ראיין טדר.

מכיוון שקלידן הלהקה, ג'סי קרמייקל, יצא להפסקה זמנית ולא השתתף בהקלטת האלבום, פי ג'י מורטון החליף אותו בתפקיד הקלידן באלבום זה.

הסינגל הראשון מתוך האלבום, "Payphone", יצא לאור ב-17 באפריל 2012, ערב אחרי הופעת הבכורה שלו על במת The Voice (ארצות הברית) ביחד עם וויז קאליפה.

==סינגלים==
* Payphone - הסינגל הראשון מן האלבום, יצא ב-16 באפריל 2012. השיר מבוצע בשיתוף פעולה עם הראפר וויז קאליפה.
* One More Night - הסינגל השני מן האלבום, יצא ב-19 ביוני 2012.
* Daylight - יצא לאור כסינגל השלישי מהאלבום ב-27 בנובמבר 2012.
* Love Somebody - יצא לאור כסינגל הרביעי מהאלבום ב-14 במאי 2013.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה
| 70,000
|-
! ברזיל (Pro-Música Brasil)
| זהב
| 20,000
|-
! צרפת (SNEP)
| זהב
| 50,000
|-
! איטליה (FIMI)
| זהב
| 30,000
|-
! יפן (RIAJ)
| זהב
| 100,000
|-
! מקסיקו (AMPROFON)
| זהב
| 30,000
|-
! ניו זילנד (RMNZ)
| זהב
| 7,500
|-
! הפיליפינים (PARI)
| זהב
| 7,500
|-
! הממלכה המאוחדת (BPI)
| פלטינה
| 531,735
|-
! ארצות הברית (RIAA)
| פלטינה
| 1,690,000
|}

==קישורים חיצוניים==

== הערות שוליים ==

קטגוריה:אלבומי מארון 5
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי ראיין טדר
קטגוריה:אלבומים שהופקו על ידי שלבאק
בויאן בוטוליה

בויאן בוטוליה (בסרבית: Бојан Бутулија, נולד ב-23 ביולי 1979, בלגרד) הוא שחקן כדוריד סרבי. הוא משחק כיום בקבוצת הכדוריד של מכבי תל אביב ונחשב לאחד מגדולי שחקני הכדוריד הזרים ששיחקו בישראל בכל הזמנים. מספר חולצתו של בויאן בוטוליה הוא 33. בוטוליה משחק בעמדת המקשר השמאלי.

== פרטיזן ==
בויאן בוטוליה גדל במועדון הנוער של פרטיזן בלגרד, והיה נחשב לאחד הכישרונות הגדולים של מחלקת הנוער הסרבית. בשנת 1999 הועלה בוטוליה לקבוצת הבוגרים של פרטיזן בלגרד.

הוא שיחק במועדון עד לשנת 2005. בעונת 2011 הוא חזר וזכה עם פרטיזן בלגרד בליגה הסרבית. בעונת 2018/19 בוטוליה חזר פעם נוספת לפרטיזן. בסיום העונה הוא מונה למאמן המועדון.

== אחרי פרטיזן בלגרד ==
בשנת 2005, החליט בוטוליה שהוא עוזב את פרטיזן בלגרד לטובת הקבוצה הרומנית היצ'ם קונסטנה. בוטוליה שיחק שנתיים בקבוצה הרומנית וגביע האתגר, אך אחרי שנתיים החליט כי הגיע זמנו לעזוב לאחר שלא זכה בכלל בקרדיט וכבש רק שער אחד. לאחר שעזב את היצ'ם קונסטנה, חתם בוטוליה בספורט רטיסטה, גם היא מרומניה. 

בוטוליה התקדם מאוד וכבש 134 שערים. עם ספורט רטיסטה שיחק בוטוליה בגביע האתגר ובגביע איצ'ף. כעבור 3 שנים בספורט רטיסטה, הבין בוטוליה שמעמדו קטן והוא צריך לפנות לקבוצה יותר גדולה. בוטוליה החליט לחזור לפרטיזן בלגרד ושיחק שם שנתיים וכבש 34 שערים בסך הכול.

בוטוליה זכה עם באליפות רומניה עם קונסנטה, ב-3 גביעי האתגר ו-2 גביעים עם רטיסטה. בעונת 2011 זכה בוטוליה עם פרטיזן בלגרד בליגה הסרבית.

== בישראל ==
לאחר שנתיים בקבוצת מוצאו, פרטיזן בלגרד, בוטוליה עבר להפועל ראשון לציון ובכך העלה את מעמדו לשחקן הרכב קבוע בקבוצה. בוטוליה מחזיק בממוצע של 12 שערים למשחק והוא הכובש המצטיין של ליגת העל. ב-28 במאי 2012, נבחר בויאן בוטוליה לנבחרת העונה של ליגת העל בכדוריד. בעונת , זכה בוטוליה בתואר השחקן המצטיין של העונה, וזכה עם קבוצתו, הפועל ראשון לציון, באליפות המדינה. שבועיים לאחר סיום העונה, חתם בוטוליה במכבי תל אביב. הוא שיחק במכבי עד לשנת 2017 ולאחר עונה זו חזר לפרטיזן בלגרד

== משפחה ==
בויאן בוטוליה נישא בשנת 2009 לאלינה, אזרחית רומניה. לשניים יש ילדה. ולו בן אחד מנישואיו הראשונים לבת עמו.

==קישורים חיצוניים==

* [https://www.eurohandball.com/en/player/7SJXeEOkqcn4G3dhyoRpNQ/bojan-butulija/ כרטיס שחקן]

==הערות שוליים==

קטגוריה:שחקני כדוריד סרבים
קטגוריה:ספורטאים סרבים בישראל
קטגוריה:סרבים שנולדו ב-1979
M49

M49 (מ-Messier 49 או NGC 4472) היא גלקסיה אליפטית בקבוצת הכוכבים בתולה הנמצאת במרחק של כ-60,000,000 שנות אור. עם דרגת בהירות 8.4 זו הגלקסיה הבהירה ביותר מבין הגלקסיות שבצביר הבתולה והראשונה שהתגלתה מבין גלקסיות הצביר. כמו כן זו הגלקסיה השנייה שהתגלתה מחוץ לקבוצה המקומית (אחרי M83).

== היסטוריה ==
M49 התגלתה ב-19 בפברואר 1771 על ידי האסטרונום הצרפתי שארל מסיה, שתיאר אותה כערפילית קשה לצפייה. באפריל 1779 חלף בסמוך לערפילית שביט שנצפה על ידי מסיה, שציין שלשניהם אור דומה. באותו זמן צפה גם אסטרונום איטלקי בשם ברנבה אוריאני בשביט וגם הוא זיהה את הערפילית ורשם את מיקומה מבלי שידע כי היא התגלתה 8 שנים מוקדם יותר. ויליאם הרשל ציין בשנת 1785 כי הערפילית בהירה יותר במרכזה מאשר בשוליה וב-1833 צפה בה גם ג'ון הרשל ומאוחר יותר בשנת 1864 כלל אותה בקטלוג הכללי של ערפיליות וצבירי כוכבים, כאשר הוא מיחס את גילויה לאוריאני בשנת 1771, וגם ג'ון דרייר בקטלוג הכללי החדש, שם כלל אותה כ-NGC 4472, חזר על אותה הטעות.

==תצפית==
הגלקסיה נמצאת כ-3.75 מעלות מדרום-מערב לכוכב ρ (רו) בבתולה וכ-8.5 מעלות ממערב-דרום-מערב לכוכב וינדמיאטריקס (ε בבתולה) ועם בהירות מדרגה 8.4 ניתן להבחין בה באמצעות משקפת איכותית כאשר תנאי התצפית טובים. באמצעות טלסקופ ניתן להבחין בכוכב עם בהירות מדרגה 13 הצמוד אליה (מצד שמאל בתמונה) אך זהו כוכב של שביל החלב הקרוב בהרבה. במרחק זוויתי של מעט יותר ממעלה ממזרח-דרום-מזרח לה נמצאת NGC 4526, במרחק דומה ממזרח-צפון-מזרח לה נמצאת NGC 4535 וכמעלה וחצי מדרום-מערב לה נמצאת NGC 4365, שלושתן גלקסיות השייכות גם כן לצביר הבתולה.

== מאפיינים ==
M49 נמצאת במרחק של כ-60 מיליון שנות אור ממערכת השמש והיא גלקסיה אליפטית גדולה במיוחד. מסתה מוערכת בכ-10<sup>12</sup>×4 מסות שמש (פי 6-7 ממסת שביל החלב) וגודלה הזוויתי של הגלקסיה הוא כ-9x7.5 דקות קשת. אורך הציר הראשי של האליפסה (כפי שהוא נראה מכדור הארץ) הוא כ-160,000 שנות אור ומכיוון שלא ידועה הנטייה של הציר ביחס לקו הראיה מכדור הארץ, לא ידוע מהו אורכו האמיתי של ציר זה. הציר המשני של האליפסה הוא כ-85% מאורך הציר הראשי ובהתאם הגלקסיה מסווגת כ-E4. ספקטרום האור הנפלט מכוכבי הגלקסיה דומה לקרינת כוכב מסוג ספקטרלי G7 שמראה על אוכלוסיית כוכבים מבוגרת יחסית האופיינית לגלקסיות אליפטיות. למרות שרוב הכוכבים בגלקסיה הם זקנים יחסית, נצפתה בשנת 1969 סופרנובה בגלקסיה.

בצילומים בחשיפה ארוכה, התגלו אלפי צבירים כדוריים המקיפים את הגלקסיה ומספרם מוערך בלמעלה מ-6,000. באמצעות מדידת מהירות ההקפה של הצבירים את הגלקסיה ביחס למרחקם ממרכזה, ניתן להעריך את מסת הגלקסיה ואת התפלגותה. ממדידות שנעשו בקרני X על ידי טלסקופ החלל צ'נדרה התגלתה קרינת X מליבת הגלקסיה שמראה על קיומו של חור שחור, שמסתו מוערכת בכ-10<sup>8</sup>×5.56 מסות שמש (מעט יותר מפי חצי מיליארד ממסת השמש).

== קישורים חיצוניים ==

* [http://messier.seds.org/m/m049.html M49] באתר SEDS
* 

==הערות שוליים==

49
49
קטגוריה:קבוצת הכוכבים בתולה
קטגוריה:צביר הבתולה
1824 במדע

==אסטרונומיה==
* פרנץ פון גוייטהוזן, אסטרונום גרמני, מסביר שקרטרים על הירח הם תוצאה של פגיעת מטאוריטים.
* ז'אן-פרנסואה שמפוליון מפרסם את ספרו Précis du système hiéroglyphique עם שיטת פיענוח כתב חרטומים.

==ביולוגיה==
* פרסום ספר של ג'ון קרטיס על פרוקי-רגליים בבריטניה
* פרסום ספר של טומס סיי על פרוקי-רגליים בארצות הברית.

==גאוגרפיה==
* מרץ משלחת צרפתית בראשות היאצצינט דה בוגנוויל לחקר האוקיינוס השקט יוצאת לדרך. המסע הסתיים ב-יוני 1826
* 8 בספטמבר משלחת בריטית בראשות ג'ורג' ביירון לחקר האוקיינוס השקט ואיי הוואי יוצאת לדרך. המסע הסתיים ב-15 במרץ 1826

==טכנולוגיה==
* 21 באוקטובר – הוצאת פטנט לצמנט פורטלנד לג'וזף אספדין.
* ניתוח פעילות של מנוע קיטור על ידי סאדי קרנו
* המצאת כתב ברייל על ידי לואי ברייל.

==מתמטיקה==
* אוגוסטן לואי קושי מפרסם תוצאות נוספות של מחקריו.

==פיזיקה==
* הגדרת מונח מנוע קרנו

==פלאונטולוגיה==
* תיאור ראשון של הדינוזאורים בספרות המקצועית על ידי ויליאם באקלנד

== נולדו ==
* 7 בפברואר – ויליאם הגינס, אסטרונום בריטי (נפטר ב-1910)
* 12 במרץ – גוסטב קירכהוף, פיזיקאי גרמני (נפטר ב-1887)
* 18 במאי – וילהלם הופמייסטר, בוטנאי גרמני (נפטר ב-1877)
* 26 ביוני – ויליאם תומסון, פיזיקאי בריטי (נפטר ב-1907)
* 28 ביוני – פול ברוקה, רופא ואנטרופולג צרפתי (נפטר ב-1880)

==נפטרו==
* 21 בדצמבר – ג'יימס פרקינסון, רופא, בריטי (נולד ב-1755)

==קישורים חיצוניים==

*
צבי הירש הורוביץ (פרנקפורט)

רבי צבי הירש הלוי הורוביץ (נפטר בכ"ז באלול ה'תקע"ז, 1817, פרנקפורט), רב העיר פרנקפורט דמיין, ומחבר ספרים.
==ביוגרפיה==
נולד בפולין לר' פנחס הלוי הורוביץ, מחבר ספר ההפלאה.

משנתמנה אביו לרב העיר פרנקפורט, התלווה אליו בנו, ועמד לימינו בניהול הישיבה בפרנקפורט ובאמירת שיעורים בה. נודע בחריפותו ועמקותו בלימוד התלמוד. עמד במשא ומתן הלכתי עם רבים מגדולי דורו ובהם ר' עקיבא איגר וגיסו ובן דודו צבי יהושע הורוביץ מטורנא.

עם פטירת אביו, נתמנה לשבת תחתיו כרב העיר, וכראש הישיבה במקום, ובתפקיד זה כיהן עד יום פטירתו. בספרו "לחמי תודה" יש הד למצב הרוחני הירוד של העיר, ולהשפעת תנועת ההשכלה והאמנציפציה על הרמה הדתית של העיר. הוא מוחה בבני העיר על החלפת יום השבת ביום ראשון, נטישת בית הכנסת עד כי היה קשה למצוא מניין לתפילה, ניסיון לביטול מצוות שונות כמו מצוות סוכה ואף נלחם כנגד מגמה שלא לישא אשה.

==ילדיו==
* ר' יואל מברודי.
* ר' דוד העשל – חתן רבי אלעזר קאליר, מחבר הספר "אור חדש". שימש ברבנות בכמה קהילות בגרמניה ולבסוף בפראונקירכן. בנו הוא רבי אלעזר הורוויץ.
* ר' שמואל שמעלקא מלמברג.
* ר' יעקב יהושע, חתן ר' אפרים זלמן מרגליות מברודי. חותנו מביא בשמו חידושי תורה בספריו. שימש כרב העיר זאלאזיץ.

==ספריו==
אופנבך), תקס"א]]
* ספרו העיקרי [http://www.hebrewbooks.org/7067 מחנה לוי] על סוגיות הש"ס. לראשונה נדפס באופנבך, תקס"א
* ספרו [http://www.hebrewbooks.org/7451 לחמי תודה], מכיל חידושי הלכה ואגדה, ודרשות. נדפס לראשונה באופנבך, תקע"ו
* ספרו חומר בקודש, שו"ת, זולקווה, תרל"ו

==קישורים חיצוניים==
*
* 

קטגוריה:רבנים גרמנים
קטגוריה:מחברי ספרי שו"ת
קטגוריה:פרנקפורט: רבנים
קטגוריה:אישים הקבורים בבית הקברות היהודי העתיק בפרנקפורט
צבי הירש הורוביץ
קטגוריה:תלמידי רבי פנחס הלוי הורוביץ
גן נעול

גַּן נָעוּל הוא שיר עברי מאת רחל המשוררת אשר נכתב בתל אביב הקטנה באדר תרפ"ח 1928, והתפרסם בספר שיריה השני, "מנגד" (1930). השיר עוסק ביחסים ובתקשורת חזותית ומילולית בין בני אדם. רחל הקדישה את השיר "לזר" – על פי הפרשנות המקובלת, לאהובה הנשוי זלמן רובשוב (שזר).

==תוכן השיר==
השיר מתאר מערכת יחסים וכמיהה למגע בין שני בני אדם, שמבחינתם הוא ב"פגישה", מבלי שנמסר אם היא אקראית או שתוכננה מראש. הבית הראשון נפתח בשאלה כוללת על זהותו, מהותו ומניעיו של הזולת. המשוררת מתארת כישלון בתקשורת החברתית, היא מושיטה את ידה לזולת (דימוי שמופיע גם בשיריה האחרים כגון ב"קח את ידי"), אולם אין יד המושטת אליה במקביל. הידיים של שני בני האדם, ממשיות או מטפוריות, תחת אשר תבטאנה אחווה ("יד אחות"), אינן נפגשות. מעמד זה מייצר בנפשה רגשות אכזבה, מבוכה והתלבטות כיצד לנהוג מול הזולת שאינו חפץ בתקשורת עמה.

הדחייה של הזולת מביאה אותה למסקנה, ארעית או קבועה, על אודות טבע האדם, שהוא כמו "גן נעול". הביטוי "גן נעול" הוא שיבוץ מפסוק בשיר השירים: . המשוררת רומזת בהרמז זה כי לדעתה, הזולת הוא משאב חיוני לקיום האדם, כמו מים. משמעות המילים היא, כי הנגישות לזולת, או התקשורת הבינאנושית, עלולה להיות חסומה או עשויה להיות פתוחה כמצב נתון, ותלויה רבות גם במאמץ ההדדי לשנות ולעצב אותה לכאן או לכאן.

המשוררת מדמה את ניסיון התקשורת שערכה להכאה על הסלע של משה, בהיותו עם בני ישראל במדבר סיני. בניגוד להצלחתו של המנהיג הקדמון להנביע מים מהסלע, כאשר הכה עליו (אף כי נטען שההכאה תוארה ככישלון באמונתו של משה באפשרות נס הנביעה של מים במדבר, ועליה נענש באי כניסה אל ארץ ישראל), הרי שחוויָתה היא חוסר יכולת להנבעת המים - דימוי לתקשורת זורמת - ואף פציעתה המדממת האפשרית של ידהּ המושטת בשל ניסיון ההכאה על "הסלע",

מבטאת דימוי של התקשורת החסומה, ללא מענה.
{| class="wikitable"
|-
! השיר המנוקד !! השיר המנוקד בכתב ידה של רחל
|-
| 
|| מילות השיר גן נעול בכתב ידה של רחל המשוררת, השמור ב[[ארכיון גנזים]]
|}

==עיבודים==
השיר הולחן בשנת 1979 על ידי שוקי שוקי ובוצע על ידו ועל ידי דורית פרקש (שהיו לצמד "שוקי ודורית"). פרט לביצועם המוכר, זכה השיר לביצועים רבים נוספים. גרסה זו של הצמד הגיעה למקום הראשון במצעד השבועי של רשת ג', למקום השישי במצעד השנתי של גלי צה"ל (ה'תשל"ט), ולמקום ה-86 ב"מצעד של המדינה" בשנת 2009 (ה'תש"ע). בשנת 2012 ביצעו דן שפירא ורוני דלומי גרסה לשיר במסגרת מחווה לרחל המשוררת של התיאטרון הקאמרי. בנוסף השיר זכה גם לביצוע בדרמה המוזיקלית היומית "השיר שלנו" של רן דנקר ואניה בוקשטיין, וכן באחד הפרקים הוא בוצע גם על ידי מושיק עפיה ורוני דואני (שכל אחד מהם שר בסגנון שונה). גם ריף נאמן ביצעה את השיר בסדרה "PPS".

==קישורים חיצוניים==

המשוררת רחל בלוּבְשטיין-סלע
* 

ביצועים:
* 

==הערות שוליים==

קטגוריה:שירי 1928
קטגוריה:סינגלים מ-1979
קטגוריה:שירים בעברית
קטגוריה:שירים שנכתבו על ידי רחל המשוררת
קטגוריה:זלמן שזר
תחנה סופית אלג'יר

תחנה סופית אלג'יר הוא מותחן ריגול מאת מישקה בן דוד, שיצא לאור בהוצאת ידיעות ספרים בשנת 2012. בן דוד שירת ב"מוסד" בתפקידי שטח, מודיעין ופיקוד. הגיע לדרגה גבוהה במוסד. בין היתר כיהן כראש מחלקת המודיעין של אגף המבצעים במוסד. הספר הוא מותחן בדיוני המסתמך על אירועים דוגמת ניסיון החיסול של ח'אלד משעל בירדן בשנת 1997, פיגועי הטרור שאירעו באינתיפאדה השנייה ומבצע חומת מגן, חיסול מנהיג הג'יהאד האסלאמי ד"ר פתחי שקאקי והפעילות נגד תוכנית הגרעין האיראנית. הספר מתמקד במערכת היחסים שבין לוחם "המוסד" לאהובתו הנכריה הפועלת בעקבות אהבתם כלוחמת בארגון.

==עלילת הספר==
עלילת הספר מתרחשת בעת האינתיפאדה השנייה, זמן קצר לאחר מבצע חומת מגן. לאחר שאהובתו נהרגת בפיגוע טרור במרכז תל אביב, מחליט הצייר מיקי שמחוני, נכד לניצולי שואה, אשר שירת כלוחם וקצין בהנדסה קרבית, להיענות להצעה שמציע לו אודי ברקאי, ולהתגייס למוסד. ברקאי, לוחם מוסד מיומן בעברו, הבקי בשימוש בנשק קל וקרב מגע, משמש כמפקד חוליה ומגייס את שמחוני משום שהלה דומה דמיון מפתיע לרון, צעיר קנדי שדרכונו נמצא בחצי האי סיני ללא דורש. שמחוני עובר הכשרה ואימונים אינטנסיביים וכעבור שנה, מוכשר שמחוני כלוחם מוסד, מקבל את הכינוי המבצעי "בועז" ומצורף לחוליה בפיקודו של אודי, בה חברים גם רונן, יוצא שייטת 13 וג'רי, טייס מסוקים לשעבר. שמחוני טס לקנדה על מנת לבסס את סיפור הכיסוי שלו. שם הוא פוגש בניקי, אהובתו משכבר, בה פגש בשעתו בטיול שערך ביפן, לאחר שחרורו מצה"ל, ואותה לא ראה מאז. עד מהרה מגויסת גם ניקי והופכת ללוחמת בארגון, מקבלת את הכינוי המבצעי "רות", והשניים פועלים במבצעים שונים כאשר זהותם כזוג נאהבים משמשת גם ככיסוי המאפשר להם לבצע משימות שונות. המתח שנוצר בשל הסיטואציה המבצעית בה פועלים השניים מעיב על יחסיהם במקביל להכנות למבצע גדול באלג'יריה כדי לסכל את תוכנית הגרעין האיראנית.
==קישורים חיצוניים==
* [http://www.ybook.co.il/htmls/%D7%AA%D7%97%D7%A0%D7%94_%D7%A1%D7%95%D7%A4%D7%99%D7%AA_%D7%90%D7%9C%D7%92%D7%99%D7%A8.aspx?c0=21899&bsp=13484&bss3468=13012 דף הספר באתר הוצאת "ידיעות ספרים"].
* .
* 

== הערות שוליים ==

קטגוריה:ספרי 2012
קטגוריה:ספרי ריגול
קטגוריה:מותחנים בעברית
קטגוריה:המוסד בתרבות ובאמנות
קטגוריה:ספרי מישקה בן-דוד
קטגוריה:ספרי ידיעות ספרים
קטגוריה:ספרים ישראליים
כנרת (שיר)

"כנרת" הוא שירה של רחל המשוררת, אשר חובר בתל אביב בשנת תרפ"ז 1927.

==מילות השיר==

==אודות השיר==
השיר מתאר את הנופים הנשקפים מחוות כנרת וקבוצת דגניה א', בהם חיה ועבדה רחל המשוררת בתקופת העלייה השנייה. הוא נכתב מתוך הִזכרוּת וגעגועים, כשני עשורים לאחר שאירעו החוויות המתוארות בו. <br />
למרות שהשיר מוכר בתור "שם הרי גולן" בהתאם למילותיו הראשונות, הוא אינו מתמקד בגולן אלא בכנרת (שהגולן משמש לה כרקע) ובהתאם לכך שמו "כנרת".
בממד הנופי המספר את חוויות העבר, המשוררת סוקרת שפע של צורות; עצמי הנוף זוכים להאנשה בטווח גילים רחב לעצמים הנצפים: להר חרמון הלבן, המכונה "סבא" בשל צבען של שערות שיבה (וגם מפני שבשפה הערבית הר החרמון נקרא "ג'אבל א-שייח" (جبل الشيخ) כלומר הר הזקן), מיוחסת בדידות, אולי בשל המרחק היחסי מדגניה ובשל גובהו הבולט בסביבה הנופית, ואילו עץ הדקל, שצורת כפותיו הסתורות נראית כבלורית פרועה, מדומה ל"תינוק" ו"שובב", הנמצא בחוף חוות כנרת ואפשר לדמיין אותו "משכשך" את "רגליו" באגם הכנרת הסמוך; נוסף להם מוזכר הכֶּרַכְּ, אחד משמותיו הקדומים של תל בית ירח הסמוך לדגניה. המשוררת מציינת שלל צבעים בנוף הנפרש לעיניה: אדום לכלנית; צהוב, סגול ולבן, הם צבעיו האפשריים של הכרכום; ירוק לירק; תכלת לשמים. <br />
לעומת זאת בממד הנפש הפנימי, העוסק בהווה, מתארת המשוררת דאגות מבואם של עוני וכפיפות ("שחוח"), מציאותי ומטפורי, אשר יהוו מבחן לאהבתה ולנאמנותה לנופי הכנרת ולמעשה לנאמנותה אל עצמיותה שלה. בנוסף מתוארים חששות שמא תשכיח התקשרות לנופים מרשימים אחרים, המכונים: "משואות זרים", את נופי הכנרת. אבל הדאגות והחששות נדחים מפני הידיעה הפנימית שלא ישכחו הנופים ולא תינטש חוויית הנעורים.

השיר נעשה אהוד ביישוב החדש ובחברה הישראלית לאחר הקמת המדינה.
הלחן המוכר הוא של הפזמונאית והמלחינה נעמי שמר והוא בוצע לראשונה על ידי להקת פיקוד מרכז. הלחן זכה לביצועים נוספים במאה ה-20 ובמאה ה-21.
לחן נוסף חובר על ידי נחום היימן בשנת 4–1963 ובוצע על ידי הגבעטרון.

==לקריאה נוספת==
* רחל בלובשטיין, כנרת, שירת רחל, הוצאת דבר, תרצ"ה-1935, עמ' סא.

==קישורים חיצוניים==

* [https://www.safa-ivrit.org/poems/kineret.php כנרת], השפה העברית

== הערות שוליים ==

קטגוריה:שירי 1927
קטגוריה:שירים בעברית
קטגוריה:שירי להקת פיקוד מרכז
קטגוריה:שירים שנכתבו על ידי רחל המשוררת
קטגוריה:שירים שהולחנו על ידי נעמי שמר
קטגוריה:שירים על הכנרת
קטגוריה:שירים על הרים
קטגוריה:ריקודי עם בישראל: שירים
שבת המלכה

שבת המלכה הוא שירו של המשורר חיים נחמן ביאליק. השיר, המאזכר את הלכות שבת ואת זמירות שבת, מתאר את אורח החיים המסורתי בשבת ואת האווירה השבתית.

השיר הולחן על ידי פנחס מינקובסקי.

בשנת 1973 הלחינה נורית הירש לתוכנית טלוויזיה שהוקדשה לשירי ביאליק את השיר בביצוע רותי נבון.

==מילות השיר==

==תכנים ואמירות==
"שבת המלכה" מתאר את סדר היום הנהוג על פי המסורת ביום השבת ואת האווירה השבתית לפי הרגשתם של רבים. הבית הראשון, פותח בשעת כניסת השבת, כאשר השמש מנמיכה במערב, מקו הגובה של צמרות העצים, לקראת שקיעה. המילים: "בּוֹאוּ וְנֵצֵא לִקְרַאת שַׁבָּת הַמַּלְכָּה" מתייחסות לטקס קבלת שבת הנוהג בשדה או בבית הכנסת, בשעת בין הערביים, שהונהג מאז המאה ה-16, על ידי תלמידי האר"י בצפת, ומאז התפשט ברוב קהילות ישראל. ושלובים בו אזכורים מן הפיוט לכה דודי; ומסתיים באזכור הפיוט שלום עליכם, הנאמר או מושר לפני סעודת שבת הראשונה; אזכורים אשר חוזרים ומוזכרים בכל בתי השיר. הבית השני, מסכם, את קבלת שבת ותפילת ערבית, וסוקר את השולחן הערוך לקראת הסעודה הראשונה, ואת הנרות שהודלקו על ידי עקרת הבית בטרם שבת. הבית השלישי, מהלל ומשבח את השבת האהובה, ומאזכר את הלכות שבת: ללבוש בגדים נאים בשבת, ולסעוד שלוש סעודות, והמנהג לשיר בהם זמירות. הבית הרביעי, פותח בסופו של יום השבת, כאשר היא "יוצאת" ובאה שעת הפרדה ממנה בחשכה; ואז מתעוררים הגעגועים אל שובה, אשר ימשכו כל ששת ימי החול, עד חזרתה ביום שישי בין הערביים.

==קישורים חיצוניים==

* אורי קרויזר, [http://old.piyut.org.il/articles/390.html השבת של ר' יהודה הלוי וחיים נחמן ביאליק], באתר הזמנה לפיוט

==הערות שוליים==

קטגוריה:שירי רותי נבון
קטגוריה:שירים בעברית
קטגוריה:שירי חיים נחמן ביאליק
קטגוריה:שירים שהולחנו על ידי נורית הירש
קטגוריה:שירי ילדים
קטגוריה:שירי שנות ה-1900
 קטגוריה:שירי 1973
קטגוריה:זמירות ופיוטים לשבת
אנה יגורובה

סרן אנה אלכסנדרובנה טימופייבה יגורובה (ברוסית: Анна Александровна Тимофеева-Егорова; 23 בספטמבר 1916 – 29 באוקטובר 2009) הייתה טייסת קרב בחיל האוויר הסובייטי במהלך מלחמת העולם השנייה, גיבורת ברית המועצות.

==ביוגרפיה==
יגורובה נולדה בכפר במחוז טבר למשפחת איכרים בת שמונה ילדים (עוד שמונה מתו בילדותם). החלה ללמוד טיסה בשנת 1938 אך הורחקה מבית הספר לטיסה לאחר שאחיה הגדול נעצר במסגרת הטיהורים הגדולים. בסופו של דבר הצליחה לסיים את לימודי הטיס במקום אחר והפכה למדריכת טיסה לפני פרוץ מלחמת העולם השנייה. התנדבה לשירות בחזית לאחר הפלישה הגרמנית. בין 1941–1942 ביצעה טיסות סיור ותובלה עבור יחידת הקישור האווירית ה-130 במטוס קל דו כנפי מסוג פוליקרפוב Po-2 . לאחר שמטוסה הופל הועברה ב-1943 ליחידת ההתקפה האווירית ה-805 וביצעה יותר מ-270 משימות במטוס מסוג איליושין Il-2 (שטורמוביק), לרבות השתתפות בקרבות מעל חצי האי טאמאן, חצי האי קרים ופולין. 

באוגוסט 1944, במהלך התקפה כנגד כוחות גרמניים בפולין, הופל מטוסה של יגורובה על ידי אש נ"מ. המקלענית שלה נהרגה והמטוס התרסק. במהלך ניסיון לנטישת המטוס יגורובה נכוותה קשות ומכיוון שמצנחה נפתח באופן חלקי בלבד נגרמו לה שברים וחבלות פנימיות כאשר פגעה בקרקע. שוביה הגרמנים נתנו לה טיפול רפואי והיא נשלחה למחנה השבויים קיסטרין. בצבא הסובייטי הניחו שהיא נהרגה והוחלט להעניק לה את אות גיבורת ברית המועצות "לאחר מותה".

ב-31 בינואר 1945 שוחררה על ידי כוחות סובייטיים. היא נחקרה בחשד לבגידה, אך לאחר שנמסרו עדויות על הפלת מטוסה ושבייתה היא שוחררה, ועזבה את חיל האוויר מסיבות בריאותיות ב-1945. רק בשנת 1965 קיבלה בפועל את התואר "גיבור ברית המועצות" שעל הענקתו לה הוחלט שני עשורים קודם לכן.

==קישורים חיצוניים==

קטגוריה:ילידות 1916
קטגוריה:מעוטרי גיבור ברית המועצות
קטגוריה:טייסות סובייטיות במלחמת העולם השנייה
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:אנשי הצבא האדום במלחמת העולם השנייה
קטגוריה:סובייטים שנשבו במלחמת העולם השנייה
קטגוריה:מקבלי עיטור הדגל האדום
קטגוריה:רוסיות שנפטרו ב-2009
קטגוריה:רוסים שנפטרו ב-2009
ויליאם הנרי

ויליאם הנרי (באנגלית: William Henry; 12 בדצמבר 1774 – 2 בספטמבר 1836) היה כימאי אנגלי הידוע בשל חוק הנרי שגילה וקרוי על שמו.

==חייו==
נולד במנצ'סטר, לתומס הנרי ומרי קינסיי (Kinsey). אביו היה רוקח ובעל עסקי כימיקלים.

בילדותו נפגע בתאונה שבעקבותיה היה מוגבל בפעילותו וסבל מכאבים כל חייו. 

ב-1795 החל לימודי רפואה באדינבורו. במקביל שמע גם הרצאות בכימיה. הוסמך כרופא ב-1807. עבד זמן מה כרופא בבית חולים במנצ'סטר, אך עקב בעיות בריאות עזב את הרפואה והצטרף לעסקי הכימיקלים של אביו. נישא ב-1803 למרי ביילי (Bayley).

התאבד בירייה, עקב מצבו הבריאותי, ב-2 בספטמבר 1836, בפנדלברי (Pendlebury) שליד מנצ'סטר.

==פעילותו המדעית==
===מסיסות גז בנוזל (חוק הנרי)===
הנרי עסק רבות בחקר השפעת הטמפרטורה והלחץ על מסיסות גזים בנוזלים. על סמך מחקרים אלה ניסח את "חוק הנרי הנקרא על שמו. החוק קובע כי "בטמפרטורה קבועה, כמות גז נתון, המומס בנוזל מסוג ונפח נתונים, תהיה ביחס ישר ללחץ החלקי של גז זה בשווי משקל עם הנוזל". את החוק והניסויים שעליהם התבסס הציג ב-1803 בחברה המלכותית במאמר בשם: "Experiments on the Quantity of Gases Absorbed by Water, at Different Temperatures, and under Different Pressures".

===ספרו על כימיה נסיונית===
ב-1799 פרסם ספר לימוד על כימיה נסיונית (Elements of Experimental Chemistry) שעורר התעניינות רבה ועד 1829 הודפס ב-11 מהדורות.

===פעילויות נוספות===
היסטוריה של התגליות הכימיות. הנרי התכוון לכתוב את ההיסטוריה של התגליות הכימיות מאז אמצע המאה ה-18. לשם כך אסף חומר על שלה, קוונדיש, ג'וזף בלק, פריסטלי, ולבואזיה. אבל הספיק רק לפרסם את המאמר על פריסטלי.

הנרי התעניין בכמה וכמה נושאים שהיו בוויכוח בין בכירי הכימאים של התקופה:
* כבר ב-1797, בגיל 23, הציג מאמר בחברה המלכותית שהגן על עובדת היות הפחמן יסוד.
* ב-1800 פרסם, בג'ורנל של החברה המלכותית (Philosophical Transactions ), מאמר שעסק בתעלומת חומצת המימן הכלורי.

==אותות הוקרה==
* חבר החברה המלכותית של לונדון - 1809.
* זוכה מדליית קופלי לשנת 1808.
* חוק הנרי קרוי על שמו.

==קישורים חיצוניים==

* [http://www.thornber.net/cheshire/ideasmen/henry.html מאמר על קורות חייו ופעילותו המדעית של הנרי (באנגלית)]
* [http://books.google.co.il/books?id=UTwBAAAAQAAJ&pg=PA63&dq=Edward+Charles+howard&hl=en#v=onepage&q=william%20henry&f=false קורות חייו של הנרי בספר מ-1864 על מדענים בריטיים של תחילת המאה ה-19 (באנגלית).]
* [http://rstl.royalsocietypublishing.org/content/93/29 המאמר המקורי של הנרי, מ-23 בדצמבר 1802, באתר החברה המלכותית]
* [http://archive.org/details/elementsexperim00haregoog פקסימיליה של הספר של הנרי Elements of Experimental Chemistry ]
* 

== הערות שוליים ==

קטגוריה:בוגרי אוניברסיטת אדינבורו
קטגוריה:כימאים בריטים
קטגוריה:עמיתי החברה המלכותית
קטגוריה:זוכי מדליית קופלי
קטגוריה:בריטים שנולדו ב-1774
קטגוריה:בריטים שנפטרו ב-1836
סקוט פארקר

סקוט מת'יו פארקר (נולד ב-13 באוקטובר 1980) הוא כדורגלן עבר אנגלי ששיחק בקבוצות שונות בפרמייר ליג והיה קפטן של נבחרת אנגליה. הוא היה כדורגלן השנה בליגה האנגלית לעונת 2010–2011. הוא ייצג את אנגליה בכל הנבחרות השונות - מנבחרת הנערים ועד לנבחרת הלאומית. באופן ייחודי, הוא זכה בכל התארים באנגליה אך בקבוצות שונות.

==קישורים חיצוניים==

קטגוריה:קשרי כדורגל אנגלים
קטגוריה:כדורגלני צ'רלטון את'לטיק
קטגוריה:כדורגלני נוריץ' סיטי
קטגוריה:כדורגלני צ'לסי
קטגוריה:כדורגלני ניוקאסל יונייטד
קטגוריה:כדורגלני וסטהאם יונייטד
קטגוריה:כדורגלני טוטנהאם הוטספר
קטגוריה:כדורגלני פולהאם
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:זוכי פרס כדורגלן השנה בליגה האנגלית (התאחדות עיתונאי הכדורגל)
קטגוריה:זוכי פרס הכדורגלן הצעיר של השנה בליגה האנגלית
קטגוריה:כדורגלני יורו 2012
קטגוריה:מאמני כדורגל אנגלים
קטגוריה:מאמני פולהאם
קטגוריה:מאמני בורנמות'
קטגוריה:אנגלים שנולדו ב-1980
קולאם

קולאם על מפתן הבית בסאלם, במחוז [[טאמיל נאדו בפסטיבל פונגאל.]]
קולאם (מטמילית: கோலம்) היא סוג של ציור העשוי מקמח אורז.
הציור בנוי על רשת (גריד) של נקודות ומאופיין בסימטריה, דיוק ומורכבות, בצורות גאומטריות וצורות מהטבע.
מקור מסורת הקולאם הוא בדרום הודו. נשים הודיות מציירות מדי בוקר קולאם על מפתן דלת הבית כדי לזמן שגשוג לבתיהן. הן אוחזות בקמח בכף ידם ובאמצעות האגודל משחררות כמויות מדודות של קמח ליצירת קווים ונקודות.

==יצירת הקולאם==
את הקולאם מציירות מדי בוקר מיליוני נשים הודיות עם קמח אורז כדי להביא שגשוג לבתיהן. כיוון שהציור מונח על מפתן הבית, הוא נפגע במהלך היום מגשם ורוח וכן מעוברים ושבים הדורכים עליו. בבוקר שלמחרת אחת מנשות הבית מנקה את מפתן הבית ומציירת ציור חדש על גבי המפתן הלח מהניקיון, דבר שמייצב את הציור הבא.
לעיתים משתמשים גם בגללי פרות לצורך הציור מתוך אמונה כי יש להם תכונות אנטיספטיות. בגלל צבעם הם יוצרים ניגודיות אל מול הצבע הבהיר של הקמח.

השימוש בקמח אורז בציור הקולאם נועד למשוך נמלים, ציפורים וחיות קטנות אחרות אל פתח הבית, ובכך מזמינים אותם אל חיי היום יום מתוך תפיסה של דו קיום הרמוני עם היקום. המעשה מקושר לאלה לקשמי, היא אלת השגשוג. משמעות השימוש בצורות סגורות, על פי המסורת, מונע באופן סמלי מהרוחות הרעות להיכנס אל הבית.

בעבר, היכולת ליצור צורות אלו במשיכת קולמוס (באמצעות קו אחד) הייתה מקור גאווה. את הציור היו מכינים גם מאבקת אבנים לבנות (வெங்கசங்கள் பொடி / மொக்குமாவு). במהלך חודש מרגאזהי היו מציירים קולאם גדול ממדים על גבי הדרך.
הצורות השונות של הקולאם נובעים ממקורות השראה פילוסופיים, דתיים ועוד. מוטיבים שונים יכולים לכלול דגים וציפורים המשקפים את האחדות של האדם והחי.
בנוסף, ניתן לראות שימוש בסמלים של השמש, הירח וכוכבים שונים. הדפוסים השונים נלמדים ומועברים מאם לבת.

ציורי קולאם גדולים במיוחד מאפיינים אירועים מיוחדים כמו חתונה, וכן העברת מסרים, והבעת תודה לאלים.
באירועים מיוחדים נעשה שימוש גם בגיר ובלבנים אדומות, וכן בקמח אורז מעורבב עם משחת אורז ועם צבעים. פרשנויות מודרניות עושות שימוש גם בצבעי גיר ואפילו מדבקות.

==מחקר==
התכונות המתמטיות של הקולאם נמצאות בשימוש בתחום מדעי המחשב.
חוקרים בודקים את דפוסי הקולאם ויוצרים אלגוריתמים שיכולים לחולל ציורים דומים.

אלגוריתמים אלו מיועדים לפיתוח תוכנות לציור ממוחשב.

==תמונות==
<gallery>
קובץ:Abstract kolam.jpg |קולאם מופשט
קובץ:A Cow in Pongal Kolam.JPG|קולאם של פרה בפסטיבל פונגאל
קובץ:Kolam2.jpg|קולאם צבעוני בפסטיבל פונגאל
קובץ:Athappoo kolam2.jpg |קולאם עשוי פרחים
</gallery>

==ראו גם ==
* מנדלה
* רנגולי

==לקריאה נוספת==
* [http://www.saigan.com/heritage/alangaram/kolams/kolams.htm הקולאם], אתר מורשת הודו. 
* [https://web.archive.org/web/20120110045405/http://www.chantal-jumel-kolam-kalam.com/pages/pagekolams/kalam_eng.html קולאם, ציורי אדמה טקסיים בקרלה].
* [https://web.archive.org/web/20120504024956/http://www.a1tamilnadu.com/kolam.asp דפוסי קולאם מסורתיים בגדלים שונים]
* [http://www.ikolam.com/ ציורי קולאם ורנגולי מסורתיים]
<div class="mw-content-ltr">
* Dr.Gift Siromoney, [http://www.cmi.ac.in/gift/Kolam.htm KOLAM], Chennai Mathematical Institute.
</div>

==קישורים חיצוניים==

* 

==הערות שוליים==

קטגוריה:הודו: תרבות
קטגוריה:ציור
1825 במדע

==אסטרונומיה==
* פייר-סימון לפלס סיים את עבודתו הגדולה בהקשר לחישובי מסלולים של גופים בחלל.

==גאוגרפיה==
* מרץ – משלחת צרפתית בראשות לוי דה פרייה לחקר האוקיינוס השקט חזרה לנמל הבית. המסע החל ב-11 באוגוסט 1822
* 22 במאי – משלחת בריטית בראשות פיליפ פארקר לחקר חופי פטגוניה שכללה גם את ספינת הביגל יצאה לדרך. המסע נמשך עד ל-14 באוקטובר 1830.
* משלחת בריטית בראשות פרדריק בישי לחקר ים ברינג יצאה לדרך. המסע הסתיים בשנת 1828

==גאולוגיה==
* ג'ורג' סקרוף פרסם את ספרו Considerations on Volcanoes הספר הראשון המנתח פעילות געשית בהרחבה.

==טכנולוגיה==
* 26 בדצמבר – פתיחת תעלת אירי

==כימיה==
* בידוד בנזן על ידי מייקל פאראדיי
* הפקת אלומיניום על ידי הנס כריסטיאן אורסטד

==מתמטיקה==
* אוגוסטן לואי קושי הציג את משפט האינטגרל של קושי ועבודות נוספות בתחום אנליזה מרוכבת.
* יוהאן פטר גוסטב לז'ן דיריכלה ואדריאן-מארי לז'נדר הוכיחו את המשפט האחרון של פרמה למספר N=5.
* גילוי משפט סטוקס על ידי אנדרה מרי אמפר
==פלאונטולוגיה==
* ז'ורז' קיווייה מציג את תאוריית הקטסטרופה שלו.

== נולדו ==
* 18 בינואר – אדוארד פרנקלנד, כימאי בריטי (נפטר ב-1899)
* 25 במרץ – מקס שולצה, פיזואולוג גרמני (נפטר ב-1874)
* 1 במאי – יוהאן יאקוב בלמר, מתמטיקאי שווייצרי (נפטר ב-1898)
* 4 במאי – תומאס הנרי האקסלי, ביולוג בריטי (נפטר ב-1895)
* 6 ביוני – פרידריך בייר, כימאי ותעשיין גרמני (נפטר ב-1880)
* 29 בנובמבר – ז'אן-מרטן שארקו, רופא צרפתי (נפטר ב-1893)

==קישורים חיצוניים==

*
ממנצ'יזאורוס

ממנצ'יזאורוס (שם מדעי: Mamenchisaurus, לעיתים נכתב גם כממנכיזאורוס) הוא זאורופוד מתחילת תור היורה ואחד הדינוזאורים הגדולים ביותר במזרח אסיה. הוא חי באזור סין כ-150 מיליון שנים לפני זמננו. הוא נקרא על שם האזור ממנצ'י בסין בו נתגלה.
== מאפיינים ==
הממנצ'יזאורוס ידוע בזכות צווארו הארוך, באורך של כ-13–14 מטר. בצווארו קיימות 19 חוליות, יותר משל כול דינוזאור אחר שנמצא. למרות אורכו צווארו היה קל, עקב העצמות החלולות שבצווארו הארוך. חוקרים חושבים שצווארו נישא באורח אופקי, ושילחך צמחים נמוכים.

הטורסו של הממנצ'יזאורוס קטן יחסית לשאר חלקי גופו. זנבו ארוך כמעט כמו הצוואר, וצורתו כצורת שוט. רגליו היו חזקות וגדולות ובעלות 4 ציפורניים.

אורכם של רוב מיני הממנצ'יזאורוס היה כ- ומשקלם כ-3 פילים. ב-1993 נתגלה המין Mamenchisaurus sinocanadorum שהיה גדול באופן ניכר משאר המינים. אורכו הוערך כנע בין 26 ל-35 מטר, עם צוואר באורך 17 מטר ו"צלע צוואר" באורך 4.1 מטר (ארוכה יותר מכל מין דינוזאור אחר). משקלו הוערך כנע בין 25 ל-60 טון מטרי. באחד המוזיאונים ישנו שלד משוחזר של ממנצ'יזאורוס סינוקנדורום באורך שהתבסס על ממצאים שלא פורסמו, אך על מספר זה יש מחלוקת ויש הסבורים שהממנצ'יזאורוס סינוקנדורום היה קטן יותר .

==בתרבות==
*הממנצ'יזאורוס נראה בסרט פארק היורה: העולם האבוד בו מספר פרטים נראים לצד הציידים הצדים דינוזאורים. לא ברור אם גם הם ניצודו עקב גודלם.
*בנוסף הם נראים בכמה משחקי מחשב של הסדרה כמו בפארק היורה 3: בניית פארק, Jurassic World Evolution, Jurassic World Evolution 2 ומשחק ה-Game Gear "The Lost World: Jurassic Park".
*הממנצ'יזאורוס נראה גם בסדרה מהפכת הדינוזאורים לצד גואלונגים מטופשים שעולים על פרט ששוחה באגם.

== גלריה ==
<gallery>
File:Mamenchisaurus Species Scale Steveoc86.svg|קנה מידה של גודלם של מיני הממנצ'יזאוריים
File:Mamenchisaurus youngi steveoc 86.jpg|ממנצ'יזאורוס יונגי
File:Mamenchisaurus in Japan.jpg|שלד של ממנצ'יזאורוס סינוקנדורום
file:Sauropods.jpg
File:Mamenchisaurus and Chialingosaurus.jpg|ציור של ממנצ'יזאורוס
</gallery>

== ראו גם ==
* שינג'יאנגטיטאן

==קישורים חיצוניים==

* 
* [http://www.skeletaldrawing.com/sauropods-and-kin/mamenchisaurus איור שלד של Mamenchisaurus youngi] מאת סקוט הארטמן
* [http://www.dkfindout.com/us/dinosaurs-and-prehistoric-life/dinosaurs/mamenchisaurus/ ממנצ'יזאורוס] באתר הדינוזאורים של דורלינג קינדרסלי

== הערות שוליים ==

קטגוריה:ממנצ'יזאוריים
קטגוריה:דינוזאורים שחיו ביורה עליון באסיה
קטגוריה:טקסונים שתוארו בידי יאנג ג'ונגג'יין
קטגוריה:מאובני טקסונים שתוארו ב-1954
מחזור CNO

סכמה של מחזור CNO
מחזור CNO הוא תהליך היתוך גרעיני, בו ממיר כוכב מימן להליום. תהליך זה הוא תהליך ייצור האנרגיה המרכזי בכוכבים מסיביים יותר מהשמש (1.3 מסות שמש ומעלה). שמו של התהליך נגזר מסימני היסודות המשמשים בו כזרזים: פחמן חנקן חמצן (CNO).
תהליך זה מתאפשר בטמפרטורת ליבה של 13 מיליון מעלות קלווין, והספק האנרגיה ממנו עולה במהירות עם עליית הטמפרטורה. בטמפרטורה של 17 מיליון 
מעלות הופך תהליך זה להיות הדומיננטי ביותר בכוכב, ומחליף בכך את התהליך המכונה שרשרת פרוטון-פרוטון.

התהליך מתחיל במיזוג בין איזוטופ <sup>12</sup>C של פחמן, בעל שישה פרוטונים ושישה נייטרונים לבין פרוטון נוסף.
עקב כך הופך איזוטופ הפחמן לאיזוטופ <sup>13</sup>N של חנקן ומשתחרר פוטון של קרינת גמא. 
איזוטופ החנקן שנוצר אינו יציב, כי יש לו מספר נמוך יותר של נייטרונים מאשר פרוטונים, ועל כן נפלטים ממנו פוזיטרון וניטרינו, ואחד הפרוטונים שלו הופך לנייטרון.
בכך חוזר איזוטופ החנקן להיות איזוטופ של פחמן, אם כי כעת בעל מספר גדול יותר של נייטרונים (<sup>13</sup>C).

כאשר איזוטופ פחמן זה פוגש בפרוטון, הוא יוצר שוב אטום חנקן אך הפעם הוא יציב יותר. כמו כן, מיזוג זה פולט פוטון נוסף של קרינת גמא.
מפגש של אטום החנקן ושל פרוטון נוסף, יוצר איזוטופ לא יציב של חמצן (<sup>15</sup>O), ופולט עוד פוטון של קרינת גמא.
איזוטופ החמצן דועך במהירות, תוך כדי פליטת חלקיקי פוזיטרון ונויטרינו, והופך לאיזוטופ נוסף של חנקן, בעל שבעה פרוטונים ושמונה נייטרונים (<sup>15</sup>N).
לבסוף, מפגש של איזוטופ זה ושל פרוטון נוסף מייצר אטום אחד של הליום, בעל שני פרוטונים ושני נייטרונים, ואטום פחמן זהה לזה שהחל את התהליך.

==קישורים חיצוניים==

* 

קטגוריה:פיזיקה גרעינית
קטגוריה:אסטרופיזיקה
קטגוריה:פחמן